jkorsvik/nowiki_second_scrape_merged huggingface dataset:
Bergheim stoppested

Bergheim stoppested er en nedlagt jernbanestasjon på Bergensbanen ved grenda Bergheim i Nesbyen kommune i Viken. Bergheim ble åpnet som et stoppested betjent kun for reisende og gods den 20. mai 1913. Stoppestedet fikk ny status som ubetjent holdeplass i juli 1957, og deretter som holdeplass uten persontrafikk fra slutten av mai 1982. Fra oktober 1984 ble Bergheim omklassifisert som fjernstyrt kryssingsspor, og i praksis nedlagt som stoppested.
Ekspedisjonsbygningen ble oppført i 1913 etter tegninger av arkitekt Harald Kaas, som også tegnet flere andre ekspedisjonsbygninger på Bergensbanen. Bygningen på Bergheim ble for øvrig revet i 1981.


== Litteratur ==
Bjerke, Thor og Holom, Finn m.fl (2004). Banedata 2004. Oslo / Hamar: Norsk Jernbanemuseum & Norsk Jernbaneklubb. s. 164-165. ISBN 82-90286-28-7. CS1-vedlikehold: Flere navn: forfatterliste (link)
Aspenberg, Nils Carl (1999). Fra Roa til Bergen. Historien om Bergensbanen. Oslo: Baneforlaget. s. 87–90. ISBN 82-91448-28-0. 
Dahl, Aasmund, red. (1984). NSBs bygningsregistrering: Bergen distrikt. 1. NSB Arkitektkontoret. s. 102–107. 


== Eksterne lenker ==
(no) Bergheim stoppested i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Bergensbanen
Network Stament 2017: Stasjonsoversikt, s. 77
Neophyte

Neophyte er en hardcore, eller gabber-gruppe som ble dannet i 1992 i Rotterdam, Nederland. De tre opprinnelige medlemmene er Jeroen Streunding (DJ Neophyte), Danny Greten og Robin van Roon.


== Diskografi ==
Real Hardcore (Rotterdam Records, 1997)
Not Enough Middle Fingers (Neophyte Records, 2000)
At War (Neophyte Records, 2001)
Ten Years of Terror (Traxtorm Records, 2001)
13 Jaar Terreur (De Megamix) (Neophyte Records, 2005)
Bonkers 15 – Legends Of The Core Mix With Scott Brown (DJ) (Resist Records), 2005
Rechtoe, Rechtaan (Neophyte Records, (2006)
InvasionInvasion (Neophyte Records, (2007)


== Singler (utvalg) ==
«Mickey» (1993)
«Mellow Moenie Mauwe» (1994) som Bodylotion
«Make you dance» (1994) som Bodylotion
«Fuck Martina» (1994) som Bodylotion
«Ik wil hakke!» (1994) som Bodylotion
«Happy is voor Hobos» (1995) som Bodylotion
«Get this motherfucker» (1995) med The Stunned Guys
«Execute» (1995)
«Hardcore to the bone» (1996) som Masters of Ceremony
«Always Hardcore» (1996) som Bodylotion
«Braincracking» (1996)
«Army of Hardcore» (1996) med The Stunned Guys
«Alles kapot» (2004) med Evil Acitvities
«Skullfuck» (2004) som Masters of Ceremony
«Je moet je muil houwen» (2005) med MC Ruffian


== DVD ==
13 Jaar Terreur (2005) IMDb
One Year on a Daft Planet – Neophyte World Tour (2007)


== Eksterne lenker ==
(en) Offisielt nettsted 
(en) Neophyte på Discogs 
(en) Neophyte på MusicBrainz 
(en) Neophyte på Songkick 
(en) Neophyte på Last.fm 
(en) Neophyte på AllMusic
Rune Biseth-Michelsen

Rune Biseth-Michelsen (født 9. februar 1964 i Oslo) er en norsk TV-produsent og -regissør. Han har arbeidet innenfor tv-produksjon siden 1989 da han ble ansatt i TVNorge.
I 1995 gikk han ut som freelance flerkameraregi, noe han holdt på med frem til høsten 2000 da han ble fast ansatt som produsent i Nordisk Film & TV.
Fra 2011 til juni 2012 arbeidet han hos Tellus Works AS. Fra august 2012 til juni 2013 hadde han fast stilling som produsent hos Rubicon TV. Her produserte han The Amazing Race Norge sesong 2 for TV 2.
Biseth-Michelsen har produsert 71° nord tolv ganger for TVNorge og tre ganger for belgisk og nederlandsk TV.I tiden juni 2013 – august 2015 arbeidet Biseth-Michelsen som produsent i Monster Entertainment. Etter dette jobbet Rune som produsent hos Mastiff der han produserer Paradise Hotel – TV3. Juni 2016 - sommeren 2017 produserte han Superoppusserne for TV3 hos Strix.
Biseth-Michelsen tiltrådte stillingen som produsent hos ITV Studios Norway 1. januar 2018 og var hos ITV frem til 31.03.2021.
Biseth-Michelsen jobber for tiden i Oslo Sporveier.


== Priser ==
Biseth-Michelsens produksjon 71° nord har mottatt Gullruten i klassen beste reality tre ganger. Serien har også vært nominert en rekke ganger.


== Produksjoner – utvalg ==
Gullfisken 2003 (2004) - TV 2
Vi redder liv (NSSR) - TV 2
Pokerfjes - TV 2
Jeopardy! - TV 2
Kamp i klaveret - TVNorge
For åpen scene - TVNorge
Reisesjekken - TVNorge
71° nord - TVNorge
Det store spillet – Viasat4
Sommerfesten – TVNorge
The Amazing Race Norge – TV 2
Den Siste Viking - TVNorge
Fjellflørt - TV 2
Sommer I Dyreparken - TV 2
Paradise Hotel - TV3
Superoppusserne - TV3
Love Island - TV3


== Referanser ==


== Kilder ==
https://www.medier24.no/artikler/itv-studios-fortsetter-a-bygge-det-norske-laget-henter-rune-biseth-og-solveig-schanke-eikum-som-produsenter/415283
https://www.dagbladet.no/nyheter/tv-team-fant-sine-omkomne-kolleger/66529012
https://www.nytimes.com/2018/11/06/arts/television/love-island-denmark-sweden-norway-finland.html?searchResultPosition=2


== Eksterne lenker ==
(en) Rune Biseth-Michelsen – kategori av bilder, video eller lyd på Commons
Peder J. Finde

Peder Jørgenson Finde (født 1610 i Oslo, død 10. september 1691) var sokneprest i Førde, og prost i Sunnfjord fra 1659. Han la under seg store eiendommer og eide fjerdeparten av all jord i Førde, samt eiendommer over hele Vestlandet. Han var den største jordgodseier og en av de rikeste personer i Sunnfjord.I 1643 gav han Førde kirke en altertavle i barokkstil som fortsatt står i kirken.Han var sønn av Jørgen P. Finde, rådmann i Oslo, og sønnesønn av Peder N. Finde, borgermester i Aalborg. Han var gift med Barbara (Lussi) Nitter, datter av kjøpmann Henrik Nitter. Datteren Anna (eller Anne) (1645-1728) ble gift med presten Iver Leganger i Vik.


== Referanser ==
Mami Wata

Mami Wata er et mytologisk vannvesen av hunkjønn som dyrkes i flere Vest-Afrikanske land og dessuten også i samfunn i Karibia og Sør-Amerika som nedstammer fra Afrika. Mami Wata kan sammenlignes med det europeiske fenomenet havfrue. Mami Wata regnes som svært vakker. Håret hennes er beskrevet som krøllet, og holdt i en knute. I flere afrikanske land kan Mami Wata også være en generell omskrivning for «vakker kvinne».
Mami Wata er ofte beskrevet i form av havfruelignende vesen hvor den øvre delen er en kvinnes (nakne) kropp og den nedre delen tilsvarer en fisk eller slange. I andre fortellinger er Mami Wata fullstendig menneskelignende, men er i seg selv ikke et menneske. Hun bærer ofte enkle pyntegjenstander som kammer, speil og klokker. En stor slange, som symbol på spådom og guddomskraft, er ofte hennes ledsager ved at den slynger seg om henne og ligger med hodet mellom hennes bryster. Andre ganger synes hun å opptre fullstendig som en menneske blant andre mennesker. Hun kan også manifestere seg i andre former, også som en mann.Ifølge afrikansk tro eller overtro er Mami Wata et seksualisert vesen. I Nigeria eksisterer det fortellinger om hvordan Mami Wata forfører menn, noe tilsvarende det norske overnaturlige vesenet huldra. Hun beskrives som en promiskuøs kvinne, og blir noen ganger portrettert som prostituert.


== Referanser ==


== Litteratur ==
Nicholson, Paul & Shaw, Ian (1995): British Museum Dictionary of Ancient Egypt. London: British Museum Press. ISBN 0714109827.
van Stipriaan, Alex (2005): «Watramama/Mami Wata: Three centuries of creolization of a water spirit in West Africa, Suriname and Europe» i: Matatu: Journal for African Culture and Society 27/28, 323-337.
Oluwgbemiga, Ogboro-Cole (2009): Mami Wata – Short Stories in Nigerian Pidgin English, Athena Verlag. ISBN 978-3-89896-354-1


== Eksterne lenker ==
«Water Spirits and Mermaids: The Copperbelt Case», «Vannånder og havfruer»,  Southeastern Regional Seminar in African Studies
Wilhelm Vatne

Wilhelm Vatne (født 1890 i Nord-Dakota i USA, drept 23. oktober 1911 i Xi'an i Kina), oppvokst i Cooperstown, var en norsk-amerikansk protestantisk misjonær i Kina for The Scandinavian Alliance Mission. Han ble lærerutdannet i USA og sluttet seg til det nevnte misjonsselskapet. Han virket i misjonsalliansens misjonsstasjon i de vestlige forsteder av Xi'an fra september 1910, der han blant annet underviste på misjonens barnehjem. Han og flere andre ble drept i et antikristent xenofobisk angrep der i oktober 1911.
Verbania

Verbania er en by og kommune i Piemonte-regionen, ved Maggioresjøens vestre bredder, nordvest i Italia. Kommunen ligger i provinsen Verbano Cusio Ossola og har om lag 31 000 innbyggere.Byen ble opprettet i 1939 da byene Intra og Pallanza ble sammenslått. Siden 1992 har den vært hovedstad i provinsen Verbano-Cusio-Ossola.
Bydelen Intra heter så på grunn av sin beliggenhet mellom to bekker (på latin intra flumina),  San Giovanni (i nord) og San Bernardino (i sør).
I massakeren ved Lago Maggiore myrdet soldater fra Leibstandarte SS Adolf Hitler i oktober 1943 den italienske jøden Ettore Ovazza og hele hans familie i Intra. De brente likene i kjellerovnene under skolen. Den 20. kuni 1944 myrdet SS-folk 42 partisaner i bydelen Fondotoce.


== Referanser ==


== Eksterne lenker ==
(it) Offisielt nettsted 
(en) Verbania – kategori av bilder, video eller lyd på Commons 
(en) Verbania – galleri av bilder, video eller lyd på Commons
Peder R. Finde

Peder Rasmussen Finde (født ca 1675, død 1739) var en norsk prest og godseier.Peder R. Finde var sønn av Rasmus Pedersen Finde (1650–1694) sogneprest i Gloppen 1683–1694, som igjen var sønn av den rike sognepresten i Førde, Peder J. Finde (1610–1697), som også eide store eiendommer på Vestlandet. Moren var ho Anna Jensdatter Schreuder (1650– etter1728), som var datter av den forrige gloppepresten, han Jens Hanssen Schreuder (1624–1683).
Finde utdannet seg til prest i København fra 1696. Faren, som altså var prest i Gloppen, hadde dødd året før, og året etter døde farfaren, som hadde vært prest i Førde. Så det var behov for prester, og broren Absolon Finde (1687–1732) ble da også i 1718 prest men til Viborg og Nakskov. Etter å ha blitt prest var han Peder R. i 1701 kapellan til Selløe (i dag Selje) der han den 17. februar 1703 ble prest og satt i embetet frem til 1709. Det er her i Selje, ytterst i havgapet, at han i 1704 blir gift med Margrete Randulf (1662–1711/22), som var datter av bergensbispen Niels Randulf og forøvrig nylig blitt enke etter Seljepresten Peder Harboe (1635–1703).
Så flyttet familien til Eid i 1709, som er litt lenger inn i fjorden. Der hadde Peder R. blitt prest og tiltrådte den 26. juni 1709. Fra den 28. desember 1716 var han endog eneprest i kallet. Han la ellers under seg store jordområder i Davik og Eid. En del av kjøpene gjorde han av den dansk-norske kongen som måtte selge unna krongods for å betale krigsgjeld. I 1721 mistet Finde store materielle verdier i forbindelse med en brann på prestegarden. Han satt som prest til 1739. Etter dette ble kapellaniet nedlagt.
Enebarnet deres Anne Marie (1704–1748) ble gift med Sigvard Brarup (1713–1749) som i 1738 ble kapellan hos Peder R. i Eid, året før Peder døde. Svigersønnen var fra 1741 sogneprest i Kinn ved Førde, det også.


== Se også ==
Finne (slekt)


== Referanser ==
Peder Finde

Peder Finde er navnet til flere personer:

Peder J. Finde (1610–1691), norsk prest
Peder R. Finde (ca 1675–1739), norsk prest og godseier
Macugnaga

Macugnaga er en fjell-landsby og kommune i den italienske Piemonte-regionen. Landsbyen har om lag 600 innbyggere og ligger i provinsen Verbano Cusio Ossola.


== Referanser ==


== Eksterne lenker ==
Offisielt nettsted 
(en) Macugnaga – kategori av bilder, video eller lyd på Commons
Samuel Bugge (1824–1907)

For flere personer med samme navn, se Samuel BuggeSamuel Mandrup Hansen Bugge (født 1824, død 1907) var en norsk bonde og politiker fra Urnes i Luster. Han var ordfører i Hafslo kommune i 20 år, forlikskommisær i 50 år, var utdannet underoffiser og satt i fylkesskolestyret i seks år. Han var vararepresentant til Stortinget 1868-1869 og 1880-1882, og fast møtende representant 1871-1873, 1874-1876 og 1877-1879.


== Referanser ==


== Eksterne lenker ==
(no) Samuel Bugge hos Norsk senter for forskningsdata
Santa Catalina Island

Santa Catalina Island, ofte bare kalt Catalina Island eller bare Catalina, er en stillehavsøy på utsiden av kysten av California. Øya er 35 km lang og 13 km bred på det bredeste. Øyen er lokalisert 35 km sørvest for Los Angeles. Det høyeste punktet på øya er Mount Orizaba med 649 meters høyde over havet. Catalina er en av de åtte Kanaløyene og er en del av fylket Los Angeles County. 
Øya har ca 4000 bosatte innbyggere. Avalon, den største byen, har 80% av disse, 3 728 innbyggere. Den nest største byen er Two Harbors, den eneste byen på den nordlige delen av øya, som har 298 fastboende. Resten er bosatt i små-bygder som Rancho Escondido, Middle Ranch eller spredt rundt på øya. Befolkningstettheten er 19.03 /km². 
De første som bosatte seg på øya var tongvaindianerne rundt år 7000 f.Kr. Disse hadde sitt eget språk, tongvansk, og drev handel med fastlandet. 


== Eksterne lenker ==
(en) Offisielt nettsted 
(en) Santa Catalina Island, California – kategori av bilder, video eller lyd på Commons
8. serierunde i Tippeligaen 2011

8. serierunde i Tippeligaen 2011 spilles alle kampene torsdag 19. mai. Runden begynner klokken 19:00 med syv kamper, og blir avsluttet med hovedkampen mellom Start og Rosenborg på Sør Arena klokken 20:00.


== Fakta ==


=== Referanser ===
Amr Elnady

Amr Elnady (også skrevet Amr El Nady, født 4. juni 1975) er en egyptisk syklist. Han representerte Egypt under OL i 2000, hvor han kom på 36.-plass i temporittet, og har vunnet det egyptiske etapperittet Tour d'Egypte sammenlagt to ganger.


== Referanser ==


== Eksterne lenker ==
(en) Amr Elnady – Olympedia 
(en) Amr Elnady – Sports-Reference (OL-resultater – arkivert) 
(en) Amr Elnady – ProCyclingStats 
(en) Amr Elnady – Cycling Archives 
(en) Amr Elnady – Cycling Quotient
Torstein Tollefsen

Torstein Theodor Tollefsen (født 15. august 1953) er en norsk professor i filosofi ved Universitetet i Oslo.
Tollefsen tok doktorgraden i 2000 med en avhandling om The Christocentric Cosmology of St Maximus the Confessor («Maksimos bekjennerens Kristus-sentrerte kosmologi»). Han er spesialist på de greske kirkefedrenes filosofi i perioden 300–900 e.Kr. Sammen med Henrik Syse og Rune Fritz Nicolaisen har han skrevet en lærebok i filosofi, Tenkere og ideer. Han er ortodoks kristen og maler selv ikoner.


== Bibliografi ==
Teologi i farger. Ikoner i Norge. Oslo: Verbum, 2001. ISBN 82-543-0883-7
The Christocentric Cosmology of St Maximus the Confessor. Oxford: Oxford University Press, 2008. ISBN 978-0-19-923714-2


== Eksterne lenker ==
(no) Publikasjoner av Torstein Tollefsen i BIBSYS
(no) Publikasjoner av Torstein Tollefsen i forskningsdokumentasjonssystemet CRIStin
Hjemmeside ved Universitetet i Oslo
«I Guds bilde». Intervju i Apollon, 2003.
Luan He

Luan He (kinesisk: 滦河, pinyin: Luán Hé) er en elv i nordøstlige del av provinsen Hebei i Folkerepublikken Kina. Den er 833 km lang. Fra sin kilde i provinsen Hebei renner den først nordover inn i Indre Mongolia og deretter sørøstlig tilbake inn i Hebei. Den munner ut i Bohaihavet mellom fylkene Leting og Changli.


== Referanser ==


== Eksterne lenker ==
Luan He
Enda Kenny

Enda Kenny (født 24. april 1951 i  Derrywash i Islandeady nær Castlebar i  grevskapet Mayo) er en irsk politiker for partiet Fine Gael. Han var Irlands statsminister (taoiseach) fra 9. mars 2011 til 14. juni 2017.


== Liv og virke ==


=== Bakgrunn ===
Enda Kenny er det tredje barn av fem av Mary Eithne (McGinley) og Henry Kenny. Han fikk på skole på St. Patrick's National School i Cornanool og på St. Gerald's College i Castlebar. Han fikk så på St Patrick's College of Education i Dublin, og kvalifiserte seg til lærer, og studerte også ved University College Galway.


=== Karriere ===
Han arbeidet som folkeskolelærer i fire år før han slo seg på politikken.
Han ble i 1975 innvalgt som medlem av underhuset i Irlands parlament, da han stilte til suppleringsvalg etter sin avdøde far som representerte samme parti i parlamentet fra 1954. Kenny representerte til 1997 valgkretsen Mayo West og deretter valgkretsen Mayo.Kenny var fra februar 1986 til mars 1987 statssekretær for utdanning og sysselsetting. Han var innpisker for Fine Geal fra 1992 til 1994, da han for første gang ble regjeringsmedlem. Fra desember 1994 til juni 1997 var han turist- og handelsminister i regjeringen til John Bruton. I 2002 ble Kenny valgt til partileder i Fine Gael.Etter valget i 2011, der Fine Gael ble største parti, dannet hans parti en koalisjonsregjering med Arbeiderpartiet og han ble statsminister.Koalisjonspartiene kom svekket ut av valget 26. februar 2016 og Kenny erkjente at koalisjonsregjeringen ikke fikk fornyet flertall. Den 10. mars 2016 meddelte Kenny at han ville gå av som statsminister. Ettersom Dáil ikke klarte å velge en etterfølger, fortsatte han likevel som fungerende statsminister. Etter lange forhandlinger og en avtale med Fianna Fáil, som avsto fra å stemme, ble Kenny 6. mai 2016 valgt som taoiseach for en mindretallsregjering.Kenny trakk seg som partileder i mai 2017. Han ble i juni 2017 etterfulgt som taoiseach av Leo Varadkar.


== Referanser ==


== Eksterne lenker ==
(en) Enda Kenny – kategori av bilder, video eller lyd på Commons 
(en) Enda Kenny hos Oireachtas, Irlands parlament 
(en) Enda Kenny på Twitter
Larvik Fotball

Larvik Fotball (1999–2005) var en fotballklubb fra Larvik i Vestfold.


== Historikk ==
Klubben ble stiftet som en samarbeidsklubb i Larviksdistriktet, for å gi fotballtalenter i Larvik et tilbud, hvor topp trenerkrefter og sportslig utvikling og utfordring skulle stå sentralt. Fram, Nanset, Sporty, Nesjar, STAG, Tjølling og Halsen var blant klubbene som var med i samarbeidsprosjektet. Larvik Turn valgte å avstå fra samarbeidet.
Larvik Fotball overtok Frams plass i 4. divisjon, og hadde som hovedmål at klubben skulle spille i 1. divisjon innen 2004-sesongen, samtidig som de skulle ha en trygg økonomisk plattform. Som ett ledd i satsningen engasjerte klubben den gamle skøytetreneren Hans Trygve Kristiansen som sportssjef i klubben.
Klubben rykket i 2001 opp til 2. divisjon. Der ble de liggende i tre år, men før 2005-sesongen ble det bråstopp både økonomisk og sportslig. Klubben opphørte og Fram overtok plassen i seriesystemet.


== Divisjonsutvikling ==


== Kjente spillere ==
Geir Sundbø 1999-2002
Caleb Francis


== Kilder ==
Foran seriestarten i 2. divisjon 2003
Ikke råd til å beholde stripene
Klubbfakta Fram
Celebert selskap

Celebert selskap (først kjent som Klokka åtte hos meg) er en norsk underholdningsserie og kokkeprogram som ble sendt på TV3 fra 2009 til 2010. Konseptet i gikk ut på at en gruppe personer, i grupper på fire, skulle reiser rundt til middagsselskap hjemme hos hverandre. Samtalen skulle være like viktig som maten. På grunn av dårlige seertall endret TV3 tittel og deler av konseptet med at deltakerne var kjendiser. Heller ikke den nye versjonen ble særlig populær og ble nedlagt etter en sesong. Den opplevde hard konkurranse fra TVNorges 4-stjerners middag, som var et lignende konsept.
Serien var basert på den britiske serien Come Dine with Me. 


== Seertall ==
Klokka åtte hos meg og TVNorges 4-stjerners middag hadde premiere på samme tid. Premieren på førstnevnte hadde bare 93 000 seere, mens TVNorges versjon hadde 187 000. Premieren av Celebert selskap led samme skjebne som forgjengeren da det hadde premiere. Den ble kun sett av 63 000, mens sesongpremieren på 4-stjerners middag ble sett av 272 000. På samme måte som forgjengeren, ble Celebert selskap nedlagt etter en sesong grunnet sviktende seertall.


== Anklage om plagiat og rettssak ==
Serien hadde mange likhetstrekk med TVNorges 4-stjerners middag. TV3 hadde kjøpt rettighetene til det britiske konseptet Come dine with me og den store likheten gjorde at TV3 og britiske ITV saksøkte TVNorge for plagiat. Anklagene gikk konkret ut på at TV3 mente TVNorge drev med krenkelse av åndsverk, ulovlig etterligning og urimelig opptreden i forbindelse med sin serie.TV3 vant ikke frem med sine anklager. Høsten 2010 gav Oslo tingrett TVNorge full støtte og TV3 og ITV måtte betale saksomkostninger på over to millioner til TVNorge og produksjonsselskapet Monster. Retten poengterte også med at TV3 med vilje endret sitt program til å ligne mer på TVNorges, og konstaterte: «At TV3 i sesong 2 la programmet tettere opp til 4-stjerners middag kan TVNorge etter rettens vurdering ikke holdes ansvarlig for». I tillegg til nederlaget i Norge hadde TV3 og produksjonsselskapet tapt en tilsvarende sak i Danmark.Begge seriene er norske versjoner av den britiske Come Dine with Me, men TV3 opprinnelige versjon var mere tro mot dets britiske opphav. Den britiske versjonen bruker ikke kjendiser som deltakere.


== Referanser ==
605 f.Kr.


== Begivenheter ==
Slaget ved Karkemisj: Kronprins Nebukadnesar II av Babylonia beseiret hæren til Neko II av Egypt og sikret den babylonske erobringen av Assyria. Egypterne ble forfulgte gjennom Syria og Palestina.
Nebukadnesar II etterfølger sin far Nabopolassar som hersker av Babylonia.


== Fødsler ==


== Dødsfall ==
8. eller 9. august: Nabopolassar, første hersker over det nybabylonske riket.
Ivar Glomstein

Ivar Glomstein (1946–2022) var en norsk politiker (H) fra Oslo.
Han var cand.polit. fra Universitetet i Oslo med statsvitenskap, historie og kunsthistorie i fagkretsen. I studietiden var han formann i Den Konservative Studenterforening, medlem av arbeidsutvalget i Norges Konservative Studenterforbund, redaktør i tidsskriftet Minerva, nestformann i Studentparlamentet i Oslo og styreformann i Studentsamskipnaden i Oslo.Han var personlig sekretær for forsvarsminister Anders C. Sjaastad i Willoch-regjeringen fra 1981 til 1985, fylkessekretær for Ja til EF-kampanjen i Oslo og informasjonssjef i både Oslo Høyre og Høyres hovedorganisasjon. Glomstein var fast innvalgt i Oslo bystyre 2007–2011.Glomstein var informasjonssjef i Norges Industriforbund og senere Næringslivets Hovedorganisasjon. Han arbeidet også med europaspørsmål for NHO, og til sist som rådgiver i Oslo Idrettskrets.Han var gift med Tanja Heiberg Storm.


== Referanser ==
Friedenau

Friedenau (ˌfriːdə'naʊ̯) er en ortsteil i Berlins bydel Tempelhof-Schöneberg. Friedenau er arealmessig blant de minste av Berlins 95 ortsteiler, men med sine 27 000 innbyggere samtidig den tettest befolkete.


== Historie ==
Friedenau ble grunnlagt 1871 som forstad til Berlin. Navnet (Frieden er tysk for fred, au et ord for elveslette) henspiller på Frankfurtfreden i Den fransk-prøyssiske krig. Frem til 1920 var Friedenau en selvstendig forstad sørvest om det gamle Berlin. Da Friedenau og mange andre steder ble inkorporert i Stor-Berlin i 1920, ble Friedenau del av bydelen Schöneberg som 2001 ble slått sammen med bydelen Tempelhof.


== Geografi ==
Friedenau ligger forholdsvis sentralt plassert, kun tre kilometer fra City West og er preget av handlegatene Rheinstrasse og Hauptstrasse. Samtidig har de små og tidvis smale boliggatene med forhager og tallrike trær og gamle hus en rolig karakter. En særegenhet med Ortsteil'en er boligkvarterene som er bygget i hesteskoformete gater. 

		
		
		


=== Gater og plasser ===
Friedrich-Wilhelm-Platz
Perelsplatz


== Eksterne lenker ==
(en) Berlin-Friedenau – kategori av bilder, video eller lyd på Commons 
(en) Berlin-Friedenau – galleri av bilder, video eller lyd på Commons
Tirano

Tirano er en by og kommune nord i Italia. Kommunen ligger i Lombardia-regionen i provinsen Sondrio og har om lag 9 000 innbyggere.


== Referanser ==


== Eksterne lenker ==
Offisielt nettsted 
(en) Tirano – kategori av bilder, video eller lyd på Commons 
(en) Tirano – galleri av bilder, video eller lyd på Commons
Sjøormporten

Sjøormporten er en veitunnel i Seljord kommune i Telemark. Tunnelen er en del av riksvei 36. Den er 568 meter lang, men skiltet med 567 m. Tunnelen har nødtelefon til nærmeste vegtrafikksentral, er belyst, og den er tillatt for sykkel. Vegtrafikksentralen blir automatisk alarmert dersom en brannslukker fjernes fra stativet.Opprinnelig het tunnelen Heggenestunnelen, men navnet ble endret til Sjøormporten i 1999.


== Se også ==
Veitunneler i Norge
Undersjøiske veitunneler i Norge


== Referanser ==